**MUNICIPIUL SATU MARE**



**Aparatul de specialitate al Primarului**

**Serviciul Patrimoniu, Concesionări, Închirieri**

**Nr. 52614/19.09.2022**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**privind acordarea cu titlu gratuit a dreptului de uz şi servitute, către DELGAZ GRID S.A. , asupra unui teren situat în Satu Mare, str. Gara Ferăstrău nr. 9**

Prin adresa nr.1878/01.08.2022 înaintată de către Transurban S.A., înregistrată la Primăria municipiului Satu Mare sub nr. 43043/02.08.2022, societatea solicită remiterea unui acord pentru relocarea postului de reglare -măsurare aferent rețelei de gaze a imobilului aflat în proprietatea municipiului Satu Mare, str. Gara Ferăstrău nr.9.

Cu ocazia lucrărilor de reabilitare care sunt în curs de realizare, la clădirea sediului administrativ al Transurban S. A. este prevăzută și reamenajarea terenului din jurul clădirii, inclusiv desfiintarea gardului existent la limita de proprietate spre str. Gara Ferăstrău. Alimentarea cu gaze naturale a întregii baze Transurban, inclusiv a clădirii administrative, se realizează prin branșamentul de gaze existent de pe str. Gara Ferăstrău, cu Postul de reglare-măsurare (PRM), amplasat la limita de proprietate, pe gardul dinspre str. Gara Ferăstrău, în dreptul clădirii administrative.

Ținând cont de situația existentă, descrisă anterior, întrucât păstrarea Postului de reglare-măsurare gaze (PRM) in poziția actuală nu este oportună, necesitând realizarea unei constructii adecvate pentru sustinerea acestuia, amplasat in fața clădirii, în zona verde, chiar in dreptul aleii de intrare in clădire, reprezentanții Transurban au solicitat distribuitorului de gaze naturale DelgazGrid modificarea branșamentului de gaze, în sensul relocării acestuia, sau cel putin a PRM aferent.

În urma consultării cu reprezentantii distribuitorului de gaze, întrucât relocarea branșamentului spre limita de proprietate a parcelei Transurban cu vecinul alaturat, este mult mai costisitoare, punând si probleme tehnice deosebite, datorită existenței vechiului canal termic amplasat chiar în zona respectivă, s-a considerat că singura soluție viabilă de reamplasare a PRM în așa fel încât să nu deterioreze aspectul spațiului verde nou amenajat, ar fi amplasarea acesteuia (a PRM) chiar pe clădirea administrativă în curs de renovare, prin prelungirea branșamentului pe parcela Transurban, în aliniamentul branșamentului existent.

Având în vedere cele de mai sus, pentru soluționarea favorabilă a beneficiarului privind emiterea avizului tehnic de racordare este necesar să se acorde către Societatea Delgaz Grid S.A, dreptul de uz și servitute asupra imobilului teren situat în municipiul Satu Mare, str. Gara Ferăstrău nr.9, înscris în CF nr. 163069 Satu Mare, nr cadastral 163069 , conform planului de situație anexat .

După executarea lucrărilor terenul ocupat va fi adus la starea inițială prin grija constructorului .

Ținând cont de faptul că, lucrările proiectate sunt de interes public, potrivit dispozițiilor art.749, art.755-756 din Codul Civil, ale art.109, din Legea nr. 123/2012 a energiei electrice și a gazelor naturale, cu modificările și completările ulterioare, asupra terenurilor și bunurilor proprietate publică sau privată, concesionarii din sectorul gazelor naturale – în acest caz, Societatea Delgaz Grid S.A. Târgu Mureș, în calitatea sa de distribuitor de gaze naturale, conform art. 109 din legea sus-amintită – beneficiază de dreptul de uz pentru executarea lucrărilor în vederea realizării, reabilitării sau modernizării obiectivelor/sistemelor .

În temeiul dispozițiilor art.139 alin.(1) și art.196 alin.(1) lit.a din OUG nr. 57/2019 privind Codul Administrativ, luând în considerare cele ce preced, înaintăm Consiliului local al Municipiului Satu Mare, prezentul proiect de hotărâre cu propunere de aprobare.

**Şef serviciu**

**Faur Mihaela**

Munich Diana/2 ex